**Awdurdod Safonau Proffesiynol ar gyfer Iechyd a Gofal Cymdeithasol- Arolwg Rhanddeiliaid 2022**

# Cyflwyniad

## Mae’r Awdurdod Safonau Proffesiynol ar gyfer Iechyd a Gofal Cymdeithasol yn hyrwyddo iechyd, diogelwch a lles cleifion, defnyddwyr gwasanaeth a’r cyhoedd trwy godi safonau rheoleiddio a chofrestriad gwirfoddol pobl sy’n gweithio mewn iechyd a gofal. Rydym yn gorff annibynnol, sy’n atebol i Senedd y Deyrnas Unedig. Ceir rhagor o wybodaeth am ein gwaith a dull o weithredu ar [www.professionalstandards.org.uk](https://www.professionalstandards.org.uk/home).

## Dyma arolwg gan yr Awdurdod Safonau Proffesiynol sy’n ceisio adborth gan ein rhanddeiliaid am ein gwaith, ein blaenoriaethau, a’n dull o gyfathrebu ac ymgysylltu. Rydym yn bwriadu defnyddio’r adborth a dderbyniwyd:

* I gefnogi’r gwaith o gyflawni cynllun busnes 2022/23 a chynllunio busnes ar gyfer 2023/24
* I lywio’r gwaith o adolygu ein Strategaeth Ymgysylltu â Rhanddeiliaid
* I lywio ein gwaith ac unrhyw welliannau i’n dull cyffredinol o gyfathrebu ac ymgysylltu.

# Ymateb i'n harolwg

### Sut i ymateb

## I ddarparu eich adborth, gallwch lenwi'r ffurflen hon. Os oes gennych unrhyw ymholiadau neu os hoffech chi dderbyn y cwestiynau ar ffurf amgen, cysylltwch â: [engagement@professionalstandards.org.uk](mailto:engagement@professionalstandards.org.uk) Dylid dychwelyd fersiynau copïau caled o'r arolwg i’r cyfeiriad hwn hefyd.

## Dylid cwblhau ymatebion erbyn **7 Mawrth 2022 am 5pm**

## Mae’r holl ddata yn cael ei storio yn unol â’r Ddeddf Diogelu Data 2018 a’r Rheoliad Cyffredinol ar Ddiogelu Data (GDPR). Ceir rhagor o wybodaeth am sut mae’r Awdurdod yn defnyddio, rheoli a storio gwybodaeth yn ein Hysbysiadau Preifatrwydd sydd ar gael ar ein gwefan [yma](https://www.professionalstandards.org.uk/privacy-policy). Os ydych chi angen rhagor o wybodaeth ar eich hawliau yn hyn o beth, anfonwch e-bost at Suzanne Dodds ar [suzanne.dodds@professionalstandards.org.uk](mailto:suzanne.dodds@professionalstandards.org.uk)

# Amdanoch chi

## Rhowch rywfaint o wybodaeth amdanoch chi i'n helpu ni i ddadansoddi'r ymatebion i'r arolwg hwn.

1. ***Ym mha rinwedd ydych chi'n ymateb i'r arolwg hwn? (Ticiwch y blwch)*** 
   * ***Ymateb fel sefydliad***
   * ***Ymateb fel unigolyn.***
2. ***(Os yn unigolyn) (Ticiwch y blwch):*** 
   * ***Claf neu ddefnyddiwr gwasanaeth***
   * ***Gweithiwr proffesiynol/ymarferydd iechyd neu ofal cymdeithasol***
   * ***Arall (blwch testun rhydd).***
3. ***(Os yn sefydliad) Beth yw'r ffordd orau o ddisgrifio'r sefydliad rydych yn rhan ohono? (Ticiwch y blwch)***
   * ***Rheoleiddiwr proffesiynol***
   * ***Cofrestr Achrededig***
   * ***Sefydliad cleifion neu ddefnyddwyr gwasanaeth***
   * ***Llywodraeth***
   * ***Corff cynrychioliadol***
   * ***Rheoleiddiwr arall (defnyddiwch y blwch testun isod i roi rhagor o wybodaeth)***
   * ***Arall (defnyddiwch y blwch testun isod i roi rhagor o wybodaeth).***
4. ***Mae'n ddefnyddiol i ni wybod ble rydych chi wedi'ch lleoli (i'r rhai sy'n ymateb fel unigolion, neu gyrff lleol), neu pa faes sy'n cael ei gwmpasu gan waith eich sefydliad (i'r rhai sy'n ymateb fel sefydliadau). Ticiwch unrhyw rai sy'n berthnasol.***
   * ***Y DU gyfan***
   * ***Lloegr***
   * ***Cymru***
   * ***Gogledd Iwerddon***
   * ***Yr Alban.***
5. ***Beth yw’r ffordd orau o ddisgrifio eich maes ffocws? (Ticiwch y blwch)***
   * ***Iechyd***
   * ***Gofal cymdeithasol.***

# Rôl ac amcanion strategol yr Awdurdod Safonau Proffesiynol

## Yr Awdurdod Safonau Proffesiynol ar gyfer Iechyd a Gofal Cymdeithasol yw'r corff goruchwylio ar gyfer deg o reolyddion proffesiynol iechyd a gofal yn y DU.[[1]](#footnote-1) Rydym hefyd yn gweithredu’r rhaglen Cofrestrau Achrededig ar gyfer cofrestrau o ymarferwyr nad ydynt yn cael eu rheoleiddio gan y gyfraith. Mae ein rôl wedi'i nodi mewn [cyfraith](https://www.legislation.gov.uk/ukpga/2002/17/part/2/crossheading/the-council-for-the-regulation-of-health-care-professionals) yn Neddf Diwygio'r Gwasanaeth Iechyd Gwladol a Phroffesiynau Gofal Iechyd 2002.

## Ein diben yw sicrhau bod y rheolyddion a'r cofrestrau a oruchwyliwn yn diogelu'r cyhoedd. Ein prif swyddogaethau yw:

* ysgogi gwelliannau yn y deg rheolydd statudol ym maes iechyd a gofal cymdeithasol drwy gynnal adolygiadau blynyddol o effeithiolrwydd
* darparu rhwyd ​​​​ddiogelwch ar gyfer unrhyw benderfyniadau addasrwydd i ymarfer sy’n annigonol i ddiogelu’r cyhoedd
* codi safonau mewn gweithwyr iechyd a gofal cymdeithasol proffesiynol mewn rolau anstatudol trwy ein rhaglen cofrestrau achrededig
* defnyddio ymchwil a datblygu polisi i wella rheoleiddio a chofrestru er mwyn amddiffyn cleifion, defnyddwyr gwasanaeth a’r cyhoedd yn well.

## Mae ein Hamcanion Strategol ar gyfer 2021/22 i’w gweld ar ein gwefan yma: <https://www.professionalstandards.org.uk/about-us/strategic-objectives>

## Mae ein Cynllun Busnes ar gyfer 2021/22 yn nodi’n fanylach sut y byddwn yn defnyddio ein hadnoddau i hyrwyddo’r amcanion hyn a’r blaenoriaethau ar gyfer y cyfnod hwn: <https://www.professionalstandards.org.uk/docs/default-source/publications/annual-reports/corporate-reports/professional-standards-authority-for-health-social-care-business-plan-2021-22-web.pdf?sfvrsn=1da14820_6>

## Mae'r cwestiynau yn yr adran hon yn gofyn am adborth ar rôl yr Awdurdod, ei amcanion strategol a pha mor dda y mae'n cyflawni ei swyddogaethau.

1. ***A oes gennych chi ffydd yng ngwaith yr Awdurdod i ddiogelu'r cyhoedd? (Bob amser/Yn bennaf/Yn achlysurol/Ddim o gwbl/Ddim yn gwybod)***
2. ***Ydych chi'n meddwl bod amcanion Strategol yr Awdurdod yn addas ar gyfer y sefydliad? (Ydw/Nac ydw/Ddim yn gwybod)***
3. ***Ydych chi'n meddwl bod y gwaith a wneir gan yr Awdurdod yn unol â'i amcanion strategol? (Ydw/Nac ydw/Ddim yn gwybod)***
4. ***A oes gennych unrhyw sylwadau ar amcanion Strategol yr Awdurdod neu'r gwaith a wnaed? (Blwch testun rhydd)***
5. ***A oes gennych unrhyw sylwadau ar feysydd penodol o'n gwaith neu unrhyw awgrymiadau ar sut y gallwn ei wneud yn well? Mae hyn yn cynnwys:***
   * ***Yr adolygiad perfformiad o’r rheolyddion proffesiynol statudol***
   * ***Ein hadolygiad o benderfyniadau addasrwydd i ymarfer terfynol y rheolyddion trwy ein proses adran 29***
   * ***Y rhaglen cofrestrau achrededig ar gyfer cofrestrau ymarferwyr iechyd a gofal heb eu rheoleiddio***
   * ***Ein gwaith polisi ac ymchwil, digwyddiadau a chyhoeddiadau. (Blwch testun rhydd)***

# Gwerthoedd yr Awdurdod

## Yn ei holl waith mae'r Awdurdod yn ceisio cadw at ei werthoedd. Sef cywirdeb, tryloywder, parch, tegwch a gwaith tîm.

1. ***A ydych yn meddwl bod yr Awdurdod yn dangos y gwerthoedd hyn yn y ffordd y mae'n gweithio? (Dewiswch opsiwn ar gyfer pob gwerth)*** 
   * ***Cywirdeb (Bob amser/Yn bennaf/Yn achlysurol/Ddim o gwbl/Ddim yn gwybod)***
   * ***Tryloywder (Bob amser/Yn bennaf/Yn achlysurol/Ddim o gwbl/Ddim yn gwybod)***
   * ***Parch (Bob amser/Yn bennaf/Yn achlysurol/Ddim o gwbl/Ddim yn gwybod)***
   * ***Tegwch (Bob amser/Yn bennaf/Yn achlysurol/Ddim o gwbl/Ddim yn gwybod)***
   * ***Gwaith Tîm (Bob amser/Yn bennaf/Yn achlysurol/Ddim o gwbl/Ddim yn gwybod).***
2. ***Rhowch unrhyw enghreifftiau neu wybodaeth bellach am eich ateb. (Blwch testun rhydd)***

# Ble gall yr Awdurdod ychwanegu gwerth/ddangos arweinyddiaeth

## Mae'r cwestiynau hyn yn gofyn am adborth ar ble gall yr Awdurdod ychwanegu gwerth, dangos arweiniad a chael yr effaith fwyaf.

1. ***Ydych chi'n meddwl bod yna feysydd lle dylai'r Awdurdod fod yn dangos mwy o arweiniad? (Ydw/Na/Ddim yn gwybod) Os ydych, eglurwch. (Blwch testun rhydd)***
2. ***Ym mha feysydd rydych chi'n meddwl bod yr Awdurdod yn cael yr effaith fwyaf neu'n ychwanegu'r gwerth mwyaf? (Blwch testun rhydd)***

# Cyfathrebu ac ymgysylltu â rhanddeiliaid

## Mae'r cwestiynau hyn yn gofyn am adborth ar sut mae'r Awdurdod yn ymgysylltu â rhanddeiliaid ac yn cyfathrebu â nhw. Wrth sôn am ymgysylltu rydym yn golygu ein cyswllt ag unigolion a sefydliadau a'n rhyngweithiadau â nhw yn ystod ein gwaith. Gall hyn fod trwy gyfarfodydd personol neu rithwir, e-byst, galwadau ffôn, digwyddiadau neu drwy ddefnyddio ein hoffer cyfathrebu. Gall y rhain gynnwys defnydd o [Twitter](https://twitter.com/prof_standards?ref_src=twsrc%5egoogle|twcamp%5eserp|twgr%5eauthor), [LinkedIn](https://www.linkedin.com/company/professional-standards-authority) a [Facebook](https://www.facebook.com/ProfessionalStandardsAuthority/) yn ogystal â datganiadau a gwybodaeth ar ein [gwefan](https://www.professionalstandards.org.uk/) a chylchlythyr chwarterol.

## Cytunodd yr Awdurdod ar Strategaeth Ymgysylltu â Rhanddeiliaid newydd yn 2020. Byddwn yn adolygu hyn ac yn ei diweddaru yn ôl yr angen yn 2022. Mae'r strategaeth gyfredol ar gael ar ein gwefan yma: <https://www.professionalstandards.org.uk/docs/default-source/psa-policies-and-procedures/staff-policies/professional-standards-authority-stakeholder-engagement-strategy-2020.pdf?sfvrsn=bcdf7620_4>

## Rhai enghreifftiau o gyfathrebu ac ymgysylltu diweddar â rhanddeiliaid yw ein [hymgynghoriadau](https://www.professionalstandards.org.uk/news-and-blog/latest-news/detail/2020/12/10/authority-launches-two-major-consultations-on-key-areas-of-its-work) diweddar ar ein proses adolygu perfformiad a’n rhaglen Cofrestrau Achrededig, a’n [hymgysylltiad](https://www.professionalstandards.org.uk/what-we-do/reforming-regulation-ensuring-public-protection) â rhanddeiliaid ynghylch ymgynghoriad y Llywodraeth ar ddiwygiadau i reoleiddio proffesiynol.

1. ***Ydych chi'n meddwl bod yr Awdurdod yn ddigon gweladwy wrth gyflawni ei waith? (Digon gweladwy/Rhan weladwy/Dim digon gweladwy/Ddim yn gwybod)***
2. ***Ydych chi'n meddwl bod yr Awdurdod yn cyfathrebu'n dda gyda rhanddeiliaid? (Bob amser/Yn bennaf/Yn achlysurol/Ddim o gwbl/Ddim yn gwybod)***
3. ***Ydych chi'n meddwl bod yr Awdurdod yn ymgysylltu'n dda â rhanddeiliaid? (Bob amser/Yn bennaf/Yn achlysurol/Ddim o gwbl/Ddim yn gwybod)***
4. ***A ydych yn cael y wybodaeth sydd ei hangen arnoch gan yr Awdurdod? (Ydw/Nac ydw/Weithiau/Ddim yn gwybod)***
5. ***Ydych chi'n gweld bod y wybodaeth a roddwyd gan yr Awdurdod ar gael mewn fformat hygyrch? Eglurwch os 'na' neu 'ddim bob amser' (Ydw/Na/Ddim bob amser/Ddim yn gwybod) (+ Blwch testun rhydd)***
6. ***A oes unrhyw wybodaeth nad ydych yn ei chael gan yr Awdurdod ar hyn o bryd yr hoffech ei chael? (Blwch testun rhydd)***
7. ***A oes gennych unrhyw sylwadau eraill am gyfathrebiadau'r Awdurdod neu******ymgysylltu? (Blwch testun rhydd)***

# Sylwadau eraill

1. ***A oes gennych unrhyw awgrymiadau penodol ar gyfer meysydd gwaith blaenoriaeth i'r Awdurdod a all lywio ein cynllunio strategol a busnes yn 2022? (Blwch testun rhydd)***
2. ***A oes gennych unrhyw sylwadau eraill yr hoffech eu rhannu am yr Awdurdod neu ei waith? (Blwch testun rhydd)***

# Sut fyddwn yn trin yr wybodaeth yr ydych yn ei darparu

## Byddwn yn defnyddio'r wybodaeth a ddarparwch i'r dibenion a amlinellir ar ddechrau'r ymgynghoriad ac yn storio a chadw gwybodaeth yn unol â’n polisïau diogelwch gwybodaeth.

1. ***Efallai y byddwn angen dyfynnu neu atgynhyrchu eich sylwadau mewn cyhoeddiadau mewnol neu allanol. Nodwch os byddech yn fodlon i ni wneud hyn (Byddwn/Na fyddwn)***

# Diolch!

## Diolch yn fawr i chi am gymryd amser i roi’ch barn i ni.

## Os hoffech ragor o wybodaeth ynglŷn â’r Awdurdod Safonau Proffesiynol, ewch i’n gwefan: [www.professionalstandards.org.uk](http://www.professionalstandards.org.uk)

1. Mae goruchwyliaeth yr Awdurdod yn cynnwys: Y Cyngor Meddygol Cyffredinol, y Cyngor Nyrsio a Bydwreigiaeth, y Cyngor Deintyddol Cyffredinol, y Cyngor Optegol Cyffredinol, y Cyngor Ceiropractig Cyffredinol, y Cyngor Osteopathig Cyffredinol, y Cyngor Proffesiynau Iechyd a Gofal, y Cyngor Fferyllol Cyffredinol (rheoleiddio'r tîm fferylliaeth ym Mhrydain Fawr), Cymdeithas Fferyllol Gogledd Iwerddon (sy'n rheoleiddio fferyllwyr yng Ngogledd Iwerddon) a Social Work England (sy'n rheoleiddio gweithwyr cymdeithasol yn Lloegr). Nid yw’n cwmpasu’r rheolyddion gofal cymdeithasol proffesiynol yng Nghymru, yr Alban a Gogledd Iwerddon. [↑](#footnote-ref-1)